ლაინიშ კოკეფი

ლაინიშ კოკეფი (ცენტრალური პოლინეზიური სპორადეფი) () — ბუნა 11 მარჯანული ატოლიშე, ნამუეფშე ბრუო კირიბატიშ რესპუბლიკაშ დორხველუაშა მიშმურს, სუმი — ამერიკაშ აკოართაფილი შტატეფიშ გოხოლუაშ მორჩილ კოკეფს. იდვალუაფუ რჩქალ ოკიანეშ ცენტრალურ ნორთის, ჰავაიშ კოკეფიშ ობჟათეშე. კოკეფიშ თეხანური ჯოხო — ლაინი (ინგლისური The Line — „ეკვატორი“) მერსხილი რე ეკვატორიშ ჟირხოლოჸურე კოკეფიშ დვალუაწკჷმა. კირიბატიშ დორხველი კოკეფი იდვალუაფჷნა მოსოფელიშ არძაშე უმოს ორდოშიან ბორჯიშ ორტყაფუს — UTC+14: დღა-სერიშ ბორჯი (სათეფი დო წუთეფი) თაქ უხვადუ ჰავაიშ ბორჯის, მარა გინოკინელი რე ართი დღათ წჷმი, თეწკჷმა ოკიანეთიშ კანკალე კოკეფწკჷმა ბორჯიშ ნარკი 25 სათის აკმადგინანს.

ქირსეშ კოკი არძაშე დიდი ატოლი რე მოსოფელს, სქირონაშ ფართობიშ მეჯინათ.

კატეგორია:ლაინიშ კოკეფი
კატეგორია:კირიბატიშ კოკეფი